Publication: Magyar Közlöny
Issue: MK-2008-48 (Year: 2008, Number: 48)
Era: 2004-2010
Section: A Polgári Törvénykönyvrõl szóló 1959. évi IV. törvény
Paragraph Index: 981

339. § (1) bekezdése kimondja, hogy aki másnak jogellenesen kárt okoz, köteles azt megtéríteni. Mentesül a felelõsség alól, ha bizonyítja, hogy úgy járt el, ahogy az adott helyzetben általában elvárható. A kártérítési eljárás megindítására a polgári perrendtartásról szóló 1952. évi III. törvény rendelkezései az irányadók. Fegyelmi eljárás, illetve felelõsség tekintetében az Mt., a Ktv., illetve a Kjt., a Htv. megfelelõ rendelkezései az irányadók. A szabálytalanságokkal kapcsolatos intézkedések általános célja, hogy: – megakadályozza a különbözõ jogszabályokban és szabályzatokban meghatározott elõírások megszegését (megelõzés); – keretet biztosítson ahhoz, hogy azok sérülése, megsértése esetén a megfelelõ állapot helyreállításra kerüljön; a hibák, hiányosságok, tévedések korrigálása, a felelõsség megállapítása, az intézkedések foganatosítása megtörténjen. A szabálytalanságok észlelése a FEUVE rendszerében A szabálytalanságok észlelése a folyamatba épített elõzetes és utólagos vezetõi ellenõrzés rendszerében történhet a munkavállaló és munkáltató részérõl egyaránt, aki jelzi azt a kijelölt szabálytalanság-felelõsnek. Amennyiben a belsõ ellenõr ellenõrzési tevékenysége során szabálytalanságot tapasztal, a 193/2003. (XI. 26.) Korm. rendelet rendelkezéseinek megfelelõen jár el. A költségvetési szervnek intézkedési tervet kell kidolgoznia a belsõ ellenõrzés megállapításai alapján, az intézkedési tervet végre kell hajtania. A külsõ ellenõrzési szerv szabálytalanságra vonatkozó megállapításait az ellenõrzési jelentés tartalmazza. A büntetõ-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja esetén az ellenõrzõ szervezet mûködését szabályozó törvény, rendelet alapján jár el (pl. ÁSZ, az EU ellenõrzést gyakorló szervei stb.). A szabálytalanságra vonatkozó megállapítások alapján intézkedési tervet kell kidolgozni. A szabálytalanság észlelését követõ szükséges intézkedések, eljárások megindítása A kijelölt szabálytalanság-felelõs elõkészíti a szükséges intézkedések végrehajtását. Büntetõ- vagy szabálysértési ügyekben a szükséges intézkedések meghozatala az arra illetékes szervek értesítését jelenti annak érdekében, hogy megalapozottság esetén az illetékes szerv a megfelelõ eljárásokat megindítsa. A kijelölt szabálytalanság-felelõs javaslatára az illetékes vezetõ vizsgálatot rendelhet el a tényállás tisztázására. A vizsgálatban való részvételre munkatársakat (indokolt esetben külsõ szakértõt) kér fel a munkajogi szabályok tiszteletben tartásával. A vizsgálat eredményét jegyzõkönyvbe kell foglalni, szabálytalanság megállapítása esetén meg kell hozni a szükséges intézkedéseket. Intézkedések, eljárások nyomon követése A kijelölt szabálytalanság-felelõs: – nyomon követi az elrendelt vizsgálatokat, a meghozott döntéseket, illetve a megindított eljárások helyzetét, – figyelemmel kíséri az általa és a vizsgálatok során készített javaslatok végrehajtását, 2008/48. szám – a feltárt szabálytalanság típusa alapján a további „szabálytalanság-lehetõségeket” beazonosítja, információt szolgáltat a belsõ ellenõrzés számára, elõsegítve annak folyamatban lévõ ellenõrzéseit, az ellenõrzési környezetre és a vezetési folyamatokat érintõ eseményekre való nagyobb rálátást. A szabálytalanság/intézkedés nyilvántartása A kijelölt szabálytalanság-felelõs feladata: – a szabálytalanságokkal kapcsolatban keletkezett iratanyagok (jogszabály szabályozza) nyilvántartásának naprakész és pontos vezetésérõl gondoskodik; – egy elkülönített, a szabálytalanságokkal kapcsolatos nyilvántartásban iktatni kell a kapcsolódó írásos dokumentumokat; – nyilvántartja a megtett intézkedéseket, az azokhoz kapcsolódó határidõket; – az európai uniós források, azokkal kapcsolatos költségvetési elõirányzatok tekintetében figyelembe veszi a Nemzeti Fejlesztési Terv operatív programjai, az EQUAL Közösségi Kezdeményezés program és a Kohéziós Alap

Source: https://magyarkozlony.hu/hivatalos-lapok/e6ecd03ad89622480ef8c877b1c0289fd1cc7e85/dokumentumok/9964364c76a1b7e22c0238724b9432a2b5de6efb/letoltes